(দিনাজপুর২৪.কম) সাবেক প্রেসিডেন্ট ও বিকল্পধারা বাংলাদেশের সভাপতি ডা: একিউএম বদররুদ্দোজা চৌধুরী বলেছেন, আগামী নির্বাচন তত্ত্বাবধায়ক হোক আর যেই নামেই হোক নিরপেক্ষ সরকারের অধীনে হতে হবে। নিরপেক্ষ সরকার হলেই নির্বাচন সবার কাছে গ্রহনযোগ্য হবে। বৃহস্পতিবার সকালে জাতীয় প্রেসক্লাবের ভিআইপি লাউঞ্জে আদর্শ নাগরিক আন্দোলন কর্তৃক আয়োজিত ‘স্বাধীন ও নিরপেক্ষ নির্বাচন কমিশন গঠনে নাগরিক ভাবনা’ শীর্ষক এক গোলটেবিল বৈঠকে প্রধান অতিথির বক্তব্যে তিনি এসব কথা বলেন।